K O H I L A   V A L L A V A L I T S U S

K O R R A L D U S

Kohila									06. september 2019 nr 214

Detailplaneeringu algatamine, lähteseisukohtade andmine

Korraldus antakse planeerimisseaduse § 128 lõigete 1 ja 5 ning kohaliku omavalitsuse korralduse seaduse § 6 lg 1 alusel.
Planeeritav ala asub Raplamaal, Kohila vallas, Aespa alevikus, Suvila tee (11240 Tõdva-Hageri riigitee) ja Lepa tänavate ristmiku idaküljel. Planeeritav ala koosneb Lepa tn 5 kinnistust ja lähialast. Planeeritava ala suurus on ligikaudu 2264 m² (+lähiala). 
Kohila Vallavalitsusele on 15.06.2018 esitatud detailplaneeringu algatamise avaldus ning eskiislahendus detailplaneeringu algatamiseks Aespa alevikus Lepa tn 5 katastriüksusele. Detailplaneeringuga soovitakse Lepa tn 5 kinnistu jagada kaheks ehitusõigusega krundiks, muuta katastriüksuse sihtotstarvet, korrigeerida katastriüksuse piire ja määrata ehitusõigus ärihoone, üksikelamu ja abihoonete ehitamiseks. 
Detailplaneeringu koostamise eesmärk on Lepa tn 5 kinnistu (katastritunnus: 31701:001:0102; sihtotstarve: ärimaa 100%, ruumikuju pindala: 2664 m²) jagamine kaheks katastriüksuseks, katastriüksuse piiride korrigeerimine vastavalt kohapealsele olukorrale, hoonestusala ja ehitusõiguste määramine ning detailplaneeringu kohustuslike hoonete ja rajatiste toimimiseks vajalike ehitiste, sealhulgas tehnovõrkude ja –rajatiste ning ligipääsuteede asukohtade ning lähiaadresside määramine.
Vastavalt Kohila valla üldplaneeringule (kehtestatud Kohila Vallavolikogu 20.07.2006 otsusega nr 86, edaspidi üldplaneering) asub planeeritav ala tiheasustusega alal, kus maakasutuse juhtotstarve on ärimaa. Kuna maa-ala külgneb üldplaneeringuga ette nähtud elamualadega ning detailplaneeringuga ei muudeta üldplaneeringus määratud maakasutuse juhtotstarvet olemuslikult (ärimaa sihtotstarbe ülekaal), siis ei ole algatatav detailplaneering vastuolus Kohila valla üldplaneeringuga. 
Detailplaneeringu algatamise hetkeks kogutud informatsiooni põhjal ei ole vaja detailplaneeringu koostamise käigus teha eraldi täiendavaid uuringuid. Kui detailplaneeringu edasise menetluse käigus selgub, et planeeringulahenduse väljatöötamiseks on vajalik teha täiendavaid uuringuid, analüüse, ekspertiise vms, siis tuleb need teha ning planeeringusse lisada. 
1.	Algatada detailplaneering Kohila valla Aespa aleviku Lepa tn 5 kinnistul (katastritunnus 31701:001:0102) ja lähialal. 
2.	Kinnitada Aespa alevikus Lepa tn 5 kinnistu detailplaneeringu lähteseisukohad 004/18 (Lisa 1).
3.	Strateegilise planeerimisdokumendi koostamise algataja ja koostamise korraldaja ning koostaja on Kohila Vallavalitsus (Vabaduse tn 1, 79804 Kohila alev, Kohila vald, Raplamaa).  
4.	Kohila Vallavalitsusel avaldada detailplaneeringu koostamise algatamise ja lähteseisukohtade andmise korraldusest teade ajalehtedes Raplamaa Sõnumid, Kohila valla leht ning ametlikus väljaandes Ametlikud Teadaanded. 
5.	Kohila Vallavalitsusel teavitada detailplaneeringu algatamisest ja lähteseisukohtade andmisest planeerimisseaduse § 127 lõigetes 1 ja 2 nimetatud isikuid ja asutusi. 
6.	Korraldus jõustub teatavakstegemisest. 
7.	Käesoleva otsusega saab tutvuda alates teatavakstegemisest Kohila valla kantseleis ja Kohila valla kodulehel.
8.	Käesolevat otsust on võimalik vaidlustada 30 päeva jooksul korralduse teatavakstegemisest, esitades vaide Kohila Vallavalitsusele haldusmenetluse seaduses sätestatud korras või kaebuse Tallinna Halduskohtusse.

(allkirjastatud digitaalselt)
(allkirjastatud digitaalselt)
Uku Torjus								
Vallavanem								Anu Suviste
									Vallasekretär

			

	
Lisa 1
Kohila Vallavalitsus
06.09.2018.a
korraldusele nr 214	

Rapla maakond, Kohila vald, Aespa alevik
LEPA TN 5 KINNISTU DETAILPLANEERING
LÄHTESEISUKOHAD DETAILPLANEERINGU KOOSTAMISEKS
004/18
I	LÄHTEANDMED
1.1	Elviira Kochi (Koch) taotlus ja eskiis detailplaneeringu algatamiseks.
1.2	Elviira Kochi ja Kohila valla vahel sõlmitud finantseerimisleping detailplaneeringu koostamise tellimiseks ja detailplaneeringu koostamise rahastamiseks. 
1.3	Kohila valla üldplaneering 2006.
1.4	Planeerimisseadus.
1.5	Katastriüksuse plaan.
1.6	Kohila Vallavolikogu Maakomisjoni 23.10.2018 protokoll. 
II	DETAILPLANEERINGU EESMÄRK
2.1	Kinnistu omanik esitas detailplaneeringu algatamise avalduse ja eskiislahenduse detailplaneeringu algatamiseks Raplamaal, Kohila vallas, Aespa alevikus, Lepa tn 5 katastriüksusele. 
Detailplaneeringu koostamise eesmärk on Lepa tn 5 kinnistu (katastritunnus: 31701:001:0102; sihtotstarve: ärimaa 100 %, ruumikuju pindala: 2664 m²) jagamine kaheks katastriüksuseks, katastriüksuse piiride korrigeerimine vastavalt kohapealsele olukorrale, hoonestusala ja ehitusõiguste määramine ning detailplaneeringu kohustuslike hoonete ja rajatiste toimimiseks vajalike ehitiste, sealhulgas tehnovõrkude ja –rajatiste ning ligipääsuteede asukohtade ning lähiaadresside määramine.
III	OLEMASOLEVA OLUKORRA KIRJELDUS
3.1	Planeeringuga haaratud maa-ala suurus on ligikaudu 2664 m² (+lähiala Lepa põik).
3.2	Planeeritav ala asub Aespa alevikus Suvila tee (11240 Tõdva-Hageri riigitee) ja Lepa tänava ristmiku idaküljel. Planeeritav ala koosneb Lepa tn 5 kinnistust ja lähialast.
3.4	Planeeritava ala kinnistu sihtotstarve on ärimaa.
3.5	Vastavalt Kohila valla üldplaneeringule (kehtestatud Kohila Vallavolikogu 20.07.2006 otsusega nr 86, edaspidi üldplaneering) asub planeeritav ala tiheasustusega alal, kus maakasutuse juhtotstarve on ärimaa. Kuna maa-ala külgneb üldplaneeringuga ette nähtud elamualadega ning detailplaneeringuga ei muudeta üldplaneeringus määratud maakasutuse juhtotstarvet olemuslikult (ärimaa sihtotstarbe ülekaal), siis ei ole algatatav detailplaneering vastuolus Kohila valla üldplaneeringuga. 
3.6	Planeeritava ala kohta on kehtestatud Kohila Vallavolikogu 27. mai 2003 otsusega nr 044 Perve maaüksuse detailplaneering.
3.7	Planeeringuala üldiseloomustus: ala on tasase reljeefiga ja ümbritseva alaga samas pinnas asudes 11240 Tõdva-Hageri riigiteest mõnevõrra madalamal. Maa-ala kirdenurgas asub ehitusloata püstitatud hoone. Maa-alal paiknevad tehnovõrgud veetorustik, ebaseaduslik puurkaev, kanalisatsioonitorustik, väikepuhasti ja tänavavalgustus. Läänepiiril on madalad lehtpuud. 
3.8	Maa-ameti andmetel põhjustavad alal kitsendusi lõunapiiril ala läbiv elektri kaabelliin. 
3.9	Kinnistul asub ka ehitisregistris registreerimata aiamaja. 
3.10	Ehitisregistri andmetel asub Lepa tn 5 katastriüksusel tänavavalgustuse rajatis.
3.11	Juurdepääs planeeritavale alale on Lepa põik tänavalt.
3.12	PlanS § 127 lõike 2 ja lõike 3 alusel kaasatakse detailplaneeringu koostamisse naaberkinnistute omanikud. 
IV KESKKONNAMÕJU STRATEEGILINE HINDAMINE
Detailplaneering koostatakse planeerimisseaduse § 142 lõike 1 punkti 2 alusel. Detailplaneeringuga ei kavandata tegevust, mis kuuluks keskkonnamõju hindamise ja keskkonnajuhtimissüsteemi seaduse (edaspidi KeHJS) § 6 lõikes 1 nimetatud olulise keskkonnamõjuga tegevuste loetellu, mille puhul keskkonnamõju strateegilise hindamise läbiviimine on kohustuslik. Kuna kavandatav tegevus ei kuulu KeHJS § 6 lõikes 1 nimetatute hulka, peab otsustaja (st Kohila Vallavalitsus) selgitama välja, kas kavandatav tegevus kuulub KeHJS § 6 lõikes 2 nimetatud valdkondade hulka, mille puhul tuleb koostada eelhinnang. Käesoleval juhul kuulub kavandatav tegevus põhimõtteliselt KeHJS § 6 lõige 2 punkti 10 nimetatud tegevuse alla (so infrastruktuuri ehitamine või kasutamine). Vabariigi Valitsuse 29.08.2005 määruse nr 224 „Tegevusvaldkondade, mille korral tuleb kaaluda keskkonnamõju hindamise algatamise vajalikkust, täpsustatud loetelu“ (VV määrus) § 13 punkti 2 kohaselt tuleb kaaluda keskkonnamõju strateegilise hindamise algatamist elurajooni arendamisel. Antud detailplaneeringu puhul soovitakse olemasolev ärimaa jagada ärimaaks ja elamu- ning ärimaaks, mis ei too kaasa nõuet kaaluda keskkonnamõju strateegilise hindamise koostamist.
Vastavalt esitatud detailplaneeringu algatamise taotlusele, Kohila Vallavalitsusele teadaolevale informatsioonile, Maa-ameti erinevatele teemakaartidele ei asu planeeritaval alal olulisi kitsendusi ja kaitsealuseid objekte, millele planeeritav tegevus eeldatavalt olulist mõju võiks avaldada. Kõigi olemasolevate kitsendustega (vt p 3.8) tuleb planeerimisel arvestada.
V	NÕUDED KOOSTATAVALE DETAILPLANEERINGULE
5.1	Esitada situatsiooniskeem (M 1:10000 või M 1:5000).
5.2	Koostada käsitletava maa-ala detailplaneering kuni kahe aasta vanusel topo-geodeetilisel alusplaanil mõõdus 1:500 (1:1000 või 1:2000), millele on kantud kehtiv maakasutuse piir, hoonestus, kõrghaljastus, olemasolevad insenerivõrgud ja juurdepääsuteed, minimaalselt  20 m ulatuses väljaspool planeeritava krundi piire.
5.3	Detailplaneeringu projekti vormistamisel kasutada Siseministeeriumi poolt väljastatud leppemärkide legendi ning värvilahendust: 
https://www.siseministeerium.ee/sites/default/files/dokumendid/Planeeringud/dp_leppemargid.pdf
5.4	Planeeringu koostamisel lähtuda Keskkonnaministeeriumi poolt 2003.aastal välja antud trükisest „Soovitused detailplaneeringu koostamiseks“.
5.5	Detailplaneeringu lahenduse koostamisel arvestada olemasolevate ning muudetavate kitsendustega.
5.6	Detailplaneeringus kajastada planeeritava ala ning lähiümbruse olemasolevat olukorda ning näidata ka lähiümbruses planeeritud/planeeritavat olukorda. 
5.7	Detailplaneeringuga määrata: hoonestusala ja ehitusõigus, maakasutuse sihtotstarbe protsendid, hoonete arv, hoonete suurimad lubatud ehitusalused pinnad, hoonete korruselisus ja suurimad lubatud kõrgused; ehitiste olulisemad arhitektuurinõuded; nõuetekohased sanitaarkaitse- ja tuletõrjekujad, tänavate maa-alad ja liikluskorralduse põhimõtted; krundile pääs ja parkimise põhimõtted; haljastuse ja heakorra põhimõtted, piirete lahendus; servituutide vajadused; muudest seadustest ja õigusaktidest tulenevate kitsenduste ulatus planeeritaval maa-alal.
5.8	Detailplaneeringus kajastada planeeritava hoonestuse ehitusliku situatsiooni selgitamise eesmärgil alljärgnevad arhitektuurinõuded: 
•	hoonete paiknemine krundil (hoonestusviis, hoonete arv, peahoone paigutus, vajadusel kohustuslik ehitusjoon, katuseharja või hoone põhimahu suund, kõrvalhoonete paigutus, jms);
•	kitsendused hoonetele (hoonete korruselisus ja suurimad lubatud kõrgused - maksimaalne kõrgus maapinnast);
•	konstruktsioonipiirangud, tulepüsivus jm; ehitiste katus (kalded, materjal, viimistlus);
•	hoonete välisviimistlus (nt, laudis, murtud paas, tellis, betoon, krohv jne; naturaalne, värvitud, tooniprintsiibid - kontrast, pastell vms);
•	 krundi piirded (looduslikud - hekk, veekraav, kiviaed vms; materjal - puit, metall, kivi vms; konstruktsioon - laotud, minimalistlik, massiivne vms; viimistlus - naturaalne, värvitud, värvitoonid vms; kõrgus);
•	arvestada piirkonnas olemasoleva hoonestusega.
5.8.1	Detailplaneeringuga lahendada parkimine oma kinnistul.
5.8.2	Lahendada tuletõrjeveega varustamine ja näidata tuletõrje veevõtukohad.
5.8.3	Planeeringu koosseisus anda ehitiste tehnovõrkudega (elekter, vesi, kanalisatsioon, side) varustamise lahendus.
5.8.4	Seada keskkonnatingimused planeeringuga kavandatu elluviimiseks.
5.8.5	Esitada kuritegevuse riske vähendavad nõuded ja tingimused.
5.8.6	Detailplaneeringu lähteseisukohtade kinnitamise hetkeks kogutud informatsiooni põhjal ei ole vaja detailplaneeringu koostamise käigus teha eraldi täiendavaid uuringuid. Kui detailplaneeringu edasise menetluse käigus selgub, et planeeringulahenduse väljatöötamiseks on vajalik teha täiendavaid uuringuid, analüüse, ekspertiise vms, siis tuleb need teha ning planeeringusse lisada. 
5.9	Olulisemad arhitektuursed ja planeeringulised nõuded:
•	näha ette ühe ligikaudu 1029 m² suuruse ärimaa (100%) ja ühe ligikaudu 1678 m² suuruse elamu- ja ärimaa (70%/30%) kinnistute moodustamine olemasoleva ärimaa jagamise teel;
•	planeeringu käigus täpsustada kinnistu piire arvestades kohapealset olukorda;
•	määrata ehitusõigus ärihoonete, üksikelamu ja abihoonete ehitamiseks;
•	määrata lähiaadressid;
•	anda sadevee ja liigvee ärajuhtimise lahendus; 
•	seada tingimus, et hoone projekti eskiis kooskõlastatakse Kohila Vallavalitsusega;
•	veevarustus ja kanalisatsioon näha ette vastavalt Kohila Maja OÜ tehnilistele tingimustele arvestades Aespa-Vilivere piirkonna ühisveevärgi ja kanalisatsiooni arengukava ja projektiga;
•	Lepa tn 5 kinnistule näha ette servituudiala läbivate ja perspektiivselt piirkonda teenindavate veevarustuse ja kanalisatsioonitorustike kasuks;
•	Aespa piirkonna ühisvee- ja kanalisatsioonisüsteemi (ÜVK) valmimisel näha ette planeeringuala kruntide liitmine ÜVK-ga ning Lepa 5 kinnistul olemasoleva puurkaevu ja biopuhasti likvideerimine. Kuni ÜVK-ga liitumise võimaluse valmimiseni näha ette planeeringu algatamise ajahetkel kehtiv lahendus veevarustuse ja kanalisatsiooni kasutamiseks;
•	seletuskirjas anda planeeringu elluviimise kava tulenevalt huvitatud isiku ja kohaliku omavalitsuse lepingulistes kohustustest;
•	parkimine vastavalt EVS 843:2016 näha ette oma krundil;
•	juurdepääs näha ette Lepa tänavalt ja Lepa põik tänavalt.  
VI NÕUDED PLANEERINGU KOOSKÕLASTAMISEKS JA  KEHTESTAMISEKS 
6.1	Planeering kooskõlastada:
•	Päästeametiga peale planeeringu menetlusse võtmist kohalikus omavalitsuses;
•	Maanteeametiga; 
•	Kohila Maja OÜ-ga;
•	olemasolevate või kavandatavate tehnovõrkude omanike või valdajatega;
•	kinnistu omanikuga;
•	piirnevate kruntide/maade omanikega.
Kooskõlastused esitada projekteerija poolt allkirjastatud koondtabelina. Originaalkooskõlastused esitada ühe originaaleksemplari juures, lisaeksemplarides esitada kooskõlastuste mustvalged koopiad. Sõltuvalt detailplaneeringu sisust on võimalikud täiendavad kooskõlastused, mille määrab Kohila Vallavalitsus.
6.2	Planeeringu koosseisus esitada tugiplaan topo-geodeetilisel alusplaanil ja katastriüksuse plaan. 
6.3	Detailplaneeringu eskiis esitada digitaalselt Kohila Vallavalitsusele seisukohavõtuks.
6.4	Planeeringu koosseisus esitada tugiplaan geodeetilisel plaanil ja väljavõte valla  üldplaneeringust, kus on märgitud planeeritava ala täpne paiknemine ja antud leppemärkide seletused Kohila valla üldplaneeringust.
6.5	Planeeringu kausta lisada koopiad kõigist detailplaneeringu menetlemise õigusaktidest.
6.6	Kohila Vallavalitsusele esitada menetlemiseks üks paberkandjal kaust ja digitaalne kaust. Paberkandjal kaust ja digitaalne kaust peavad vastama üks-ühele. 
6.7	Detailplaneeringu kaustas kasutada järjekorda: 1) tekstiline osa; 2) joonised; 3) lisad. 
6.8	Detailplaneeringu kaustas eristada kehtestamisele kuuluv planeeringu dokumentatsioon (joonised ja tekstiline osa) ning lisad (teave planeeringu koostamise käigus tehtud menetlustoimingute ja koostöö kohta; planeeringu lähteandmed, olemasoleva olukorra analüüs ja lähteseisukohad, planeeringu koostamise käigus tehtud vaheotsused ja muu planeerimisprotsessi käigus koostatud dokumendid; planeeringu elluviimiseks vajalikud kokkulepped; muu planeeringuga seotud ning säilitamist vajav teave). 
6.9	Planeeringu kausta lisada koopiad ajalehtede kuulutustest ning teavitamise kirjadest, millistes on avalikkust ning puudutatud isikuid informeeritud detailplaneeringu koostamise korraldamisest.
6.10	Esitada planeeritava ala geodeetiliste tööde aruanne allkirjastatult töid teostanud geodeedi poolt. 
6.11	Detailplaneeringu põhijoonis, tugiplaan ja geodeetiline alusplaan esitada nii .pdf kui ka .cad/.dwg failidena. 
6.12	Enne tehnovõrkude ning tee omanike planeeringulahenduse heakskiitmist esitada detailplaneeringu eskiislahendus heakskiidu saamiseks digitaalselt Kohila Vallavalitsusele. Koos detailplaneeringu eskiislahendusega esitab detailplaneeringu koostaja tõendi, et ta vastab planeerimisseaduse § 6 lõikes 10 märgitud planeerija definitsioonile. 
6.13	Planeering esitada Kohila Vallavalitsusele vastuvõtmiseks (avalikustamiseks) paberkandjal ühes eksemplaris. Avalikustamiseks jätta üks põhijoonis ja illustreeriv joonis köitmata. Paberkandjal kaust ja digitaalne kaust peavad vastama üks-ühele. 
6.14	Planeering esitada Kohila Vallavalitsusele pärast seadusjärgse menetluskorra läbimist (enne kehtestamise otsuse vastuvõtmist) ühes eksemplaris paberkandjal ning ühes eksemplaris elektronkandjal.
Lähteülesande koostas:						Sille Rõõmus 
vallaarhitekt	
tel 55531769
sille.roomus@kohila.ee

Füüsiline isik:								Elviira Koch 

Detailplaneeringu algatamise taotleja (Elviira Koch) kohustub korraldama detailplaneeringu koostamise, vajalikud kooskõlastamised ja tehnilised tingimused ning kandma planeeringu kohta seadusega ette nähtud teabe avaldamisega seotud kulutused.